דוב ים דרום-אמריקני

דוב ים דרום-אמריקני (שם מדעי: Arctocephalus australis) הוא מין של דוב ים החי בימים ובחופים שליד אמריקה הדרומית, בעיקר בפרו, בצ'ילה ובארגנטינה.

דובי הים הדרום-אמריקנים חיים הן לאורך חוף האוקיינוס השקט של אמריקה הדרומית החל מחצי האי פארקאס שבדרום פרו ועד כף הורן, והן לאורך חוף האוקיינוס האטלנטי מדרום ברזיל ועד כף הורן. הם נמצאים גם באיי פוקלנד, איי סטטן ואיי אסקונדידה. קיימים מעט דיווחים על תצפיות בדובי ים דרום אמריקנים בחופי אקוודור, באיי גלאפגוס ובאי גורגונה שבקולומביה.

יש לו 2 תת-מינים:
A. a. australis - המצוי באיי פוקלנד
A. a. gracilis - המצוי באמריקה הדרומית

פרוותם של דובי הים אפורה-כהה, למרות שלזכרים יש לעיתים שיער חום או אפור של שיער. לנקבות ולצעירים יש פרווה בהירה מעט על החזה והלוע והאף בינוני ומחודד מעט. אוזניהם מאוד בולטות. לזכרים צוואר עבה וחזק עם רעמת שיער ארוכה.

הזכרים של דוב הים גדולים יותר מהנקבות, אורכם 2 מטרים ומשקלם 200-150 ק"ג. אורך הנקבות עד 1.5 מ' ומשקלן 60-30 ק"ג. הגורים שוקלים 5.5-3.5 ק"ג ואורכם 65-60 ס"מ בממוצע.

קישורים חיצוניים

הערות שוליים 

ערכים שבהם תבנית בריטניקה אינה מתאימה
טקסונים שתוארו בידי אברהרד אאוגוסט וילהלם פון צימרמן
אוטריים
אנטארקטיקה: יונקים
איי פוקלנד: בעלי חיים
בעלי חיים באיים הסאב-אנטארקטיים
מגה-פאונה של האוקיינוס הדרומי
מגה-פאונה של האוקיינוס השקט
אמריקה הדרומית: בעלי חיים ימיים
בעלי חיים שתוארו ב-1783